open-index/open-wikipedia-markdown huggingface dataset:
Caicos do Oeste

**Caicos do Oeste** (tamén coñecido en inglés como **West Caicos**) é unha illa das Illas Turcas e Caicos. Caicos do Oeste, ten unha área de 28&nbsp;km², e leva deshabitada durante máis dun século. 

Na década de 1890, Caicos do Oeste tivo plantacións de sisal, que foron un dos principais cultivos das illas Turks e Caicos. Sobre a illa están as ruínas de *Yankee Town* (Cidade do Yankee), que foi o centro da industria da illa. Aínda existen alí restos dun ferrocarril.

Polo menos realizáronse dous intentos para adquirir a totalidade da illa. A primeira foi feita polo ditador dominicano Rafael Leónidas Trujillo, a súa intención era utilizala como un agocho. Con todo, foi asasinado antes de que a compra se realizara. En 1972, unha empresa petroleira tratou de adquirir a illa para construír unha refinaría, e construíu unha pista de aterraxe. O acordo finalmente non se fixo, e a pista de aterraxe existe ata o día de hoxe.

Un novo esforzo parece estar en curso para construír na illa un resort, que sería establecido como o «West Caicos Reserve». Este esforzo é, aparentemente dirixido para persoas de alto patrimonio. Prevíase a apertura desta comunidade a mediados de 2008. Con todo, debido á caída de Lehmann Brothers (que eran os que financiaban o proxecto), todos os traballos de construción detivéronse en setembro de 2008.

## Xeografía 
A illa é o fogar do Lago Catherine (Catalina) de 2 Km², unha reserva natural protexida, chea de flamengos, xibardos, manta raias, tartarugas mariñas e outras especies silvestres autóctonas. O océano fronte á costa oeste cae rapidamente a máis de 2.100 m.. 

O lago Catherine está conectado co mar a través de pasaxes subterráneas. As mareas no mar crean unha subida do lago Catherine, que é visible como se "fervera" sobre as bocas da cova no leito do lago. A boca da cova máis grande é Boiling Hole. 

## Historial 
Na década de 1890, autorizouse que Caicos do Oeste tivese plantacións de sisal, que foi un gran cultivo das illas Turks e Caicos. Na illa atópanse as ruínas de Yankee Town, que foi o centro da industria na illa. Aínda existen restos dun ferrocarril.

Houbo polo menos dous intentos de compra de toda a illa: o primeiro foi o ditador dominicano Rafael Leónidas Trujillo cuxo propósito era usalo como escondedoiro, pero, foi asasinado antes da compra. A segunda produciuse en 1972 cando unha compañía petrolera intentou mercar a illa para construír unha refinaría, aínda que o acordo nunca se realizou, a pista de aterraxe construída pola compañía durante o intento de compra permanece ata os nosos días.

Parece que se está a desenvolver un novo esforzo para converter a illa nun resort privado de alta gama, pasando a ser a 'West Caicos Reserve'. Este esforzo está dirixido aparentemente a multimillonarios, xa que está integrado cun exclusivo Resort / Spa e Mariña de 125 habitacións da cadea Ritz-Carlton. A apertura prevista para esta comunidade debía ser mediados do 2008. Non obstante, debido ao colapso de Lehman Brothers, os financiadores do proxecto, todos os traballos de construción detivéronse en setembro de 2008.

## Notas
## Véxase tamén
### Ligazóns externas
Steven Chu

**Steven Chu**, nado o 28 de febreiro de 1948 en St. Louis (Missouri), é un científico estadounidense.

## Traxectoria 
Xunto a Claude Cohen-Tannoudji e William Daniel Phillips, recibiu o Premio Nobel de Física en 1997 polo seu traballo independente e pioneiro no arrefriamento e atrapado de átomos usando luz láser.
## Véxase tamén 
### Ligazóns externas 
* www.nobel-winners.com .
Premios Ondas 2009

Os **Premios Ondas 2009**, correspondentes á súa 56ª edición, entregáronse o 16 de outubro de 2009. Nesta edición premiáronse 24 programas e profesionais entre as máis de 800 candidaturas de 26 países.

A gala de entrega de premios tivo lugar o 4 de novembro de 2009 no Gran Teatro del Liceo de Barcelona. A gala presentárona os locutores da Cadena SER Àngels Barceló e Carles Francino.

## Premios Ondas de televisión e cine 
* **Mellor serie española**
** *Física o química* (Antena 3)
* **Mellor programa de entretemento**
** *Fama, ¡a bailar!* (Cuatro)  
* **Mellor presentador**
** Jorge Javier Vázquez por *Sálvame* (Telecinco)
* **Mellor programa de actualidade ou cobertura especial**
***El Intermedio* (La Sexta) e *Informe Robinson* (Canal+ España)
* **Premio a la innovación o a la calidad televisiva**
***23F: El días más difícil del Rey* (TVE)
***Mellor intérprete masculino en ficción nacional**
**Gonzalo de Castro por *Doctor Mateo* (Antena 3)
***Mellor intérprete feminino en ficción nacional**
**María Castro por *Sin tetas no hay paraíso* (Telecinco)
* **Mellor programa emitido por emisoras ou cadenas non nacionais **
** *Madrileños en el mundo* (Telemadrid) 
***Premio internacional de televisión **
***Hair India* (Raitre, Italia), 
*Mención especial do xurado: * Homeless World Cup * de (VRT, Bélxica), *BBC*,  *Radio France*

## Premios Ondas de radio 
***Mellor programa**
**Si amanece nos vamos (Cadena SER)
***Mellor tratamento informativo dun acontecemento **
**Al sur de la semana (Cadena Cope)
***Trayectoria ou labor profesional máis destacada** 
**Joseba Martín
***Premio á innovación radiofónica**
***Flamencoradio* (Canal Sur)
***A defensa pola liberdade de expresión e o exercicio exemplar de periodismo**
***Radio Globo* - Honduras
* **Premio internacional de radio** 
***The diary Leanne Wolfe* de RTE ONE (Irlanda)
**Mención especial del jurado: *El mono de la radio* de Sverige Radio (Suecia)

### Publicidade en radio 
* **Mellor cuña de radio**
***Úlcera"* (Agencia Shackleton)
* **Mellor Axencia**
***Remo*
* **Mellor campaña de radio** 
***Himnos* de (El laboratorio)
***Campaña Fundas/Ollas/Toallas* de Caja Madrid (Agencia Shackleton)
* **Mención especial de xurado**
***Campaña interferencia* de Orange (Agencia Vitruvio/Leo Burnett)

## Premios Ondas de música 
***Mellor canción**
** *Colgado en tus manos*, de Carlos Baute e Marta Sánchez
***Mellor álbum**
** *Puerto presente*, de Macaco
* **Mellor artista o grupo español**
**Fito y los Fitipaldis
* **Mellor artista o grupo latino**
** Carlos Baute
* **Mellor artista o grupo internacional**
** The Killers
***Mención Especial del Jurado**
**Antonio Vega

## Notas
Ladino

O termo **ladino** pode referirse a:

* A lingua ladina, unha lingua románica oriental falada nos Alpes.
* A lingua sefardí, falada polos sefardís.
* A poboación ladina de América Central.
A Retorta

O topónimo **A Retorta** pode referirse a:

;En Galiza
***San Romao da Retorta**, parroquia do concello de Guntín;
***Santa Cruz da Retorta**, parroquia do concello de Guntín;
****A Retorta**, lugar de dita parroquia;
***A Retorta**, lugar da parroquia de Cambre, no concello de Cambre;
***A Retorta**, lugar da parroquia de Parada das Achas, no concello da Cañiza;
***A Retorta**, lugar da parroquia de Vilabol de Suarna, no concello da Fonsagrada;
***A Retorta**, lugar da parroquia de Vilalvite, no concello de Friol;
***A Retorta**, lugar da parroquia de Couso, no concello de Gondomar;
***A Retorta**, lugar da parroquia de Nogueira, no concello de Montederramo;
***A Retorta**, lugar da parroquia de Serres, no concello de Muros;
***A Retorta**, lugar da parroquia de Loiba, no concello de Ortigueira;
***A Retorta**, lugar da parroquia de Mera de Arriba, no concello de Ortigueira;
***A Retorta**, lugar da parroquia da Laxe, no concello de Paradela;
***A Retorta**, lugar da parroquia de Paradela de Abeleda, no concello de Porqueira;
***A Retorta**, lugar da parroquia de Santa María de Salceda, no concello de Salceda de Caselas;
***A Retorta**, lugar da parroquia de Ousende, no concello do Saviñao;
***A Retorta**, lugar da parroquia de Recemel, no concello das Somozas;
***A Retorta**, lugar da parroquia de Sante, no concello de Trabada;
***A Retorta**, lugar da parroquia da Ponte Ulla, no concello de Vedra;
***A Retorta**, lugar da parroquia de Cabral, no concello de Vigo;
***A Retorta**, lugar da parroquia de Codesido, no concello de Vilalba;
***A Retorta**, lugar da parroquia de San Simón da Costa, no concello de Vilalba;
***O Touzal da Retorta**, lugar da parroquia de Parada das Achas, no concello da Cañiza.

## Véxase tamén
### Outros artigos
***As Retortas**, lugar da parroquia de Cela, no concello de Outeiro de Rei.
Marquette

**Marquette** pódese referir a:

### Topónimo
;Estados Unidos:
*Marquette, Iowa
*Marquette, Kansas
*Marquette, Míchigan
*Marquette, Nebraska
*Marquette, Wisconsin
*Condado de Marquette, Míchigan
*Condado de Marquette, Wisconsin
Courmayeur

**Courmayeur** (en arpitano, *Croméyeui*) é un concello italiano da rexión autónoma do Val de Aosta. Está localizado aos pés do Mont Blanc, a montaña máis alta de Europa Occidental, na sección dos Alpes Graios, e cruzado polo río Dora Baltea. Courmayeur comparte o cume do Mont Blanc cos seus veciños da comuna de Chamonix en Francia e posúe o título de concello máis alto de Italia.

## Turismo 
miniatura|200px|Vista de Courmayeur
O pintoresco e saudable escenario montañés que presenta Courmayeur, converten a esta localidade italiana nun atractivo turístico. O inverno converte a este destino nun dos máis elixidos polos europeos para realizar esquí. Courmayeur é tamén elixido como destino turístico en verán, para simple relaxación e polos seus atractivos naturais, como a rexión do Mont Blanc ou o Parque Nacional do Gran Paradiso. Son, por tanto, frecuentes a presenza de alpinistas e excursionistas en verán. Por Courmayeur pasa o famoso Tour do Mont Blanc, que en varias etapas rodea completamente o macizo pasando por Francia, Italia e Suíza.

## Transporte 
Courmayeur atópase moi ben conectado co noroeste de Italia (220 km de Milán). O túnel do Mont Blanc conecta a rexión con Francia. Lión está a 240&nbsp;km e pode ser alcanzada nunhas horas, e Xenebra, Suíza, está só a 100&nbsp;km.

Dolonne, cidade irmá de Courmayeur, conta con varias áreas residenciais e hoteis, e tamén é un centro de deportes de inverno. Está conectada a Courmayeur mediante unha ponte.

## Cidades irmás 
* Chamonix

## Véxase tamén 
### Ligazóns externas 
*Páxina oficial do concello
Taber

**Taber** é un municipio canadense localizado no sur da provincia de Alberta. A súa poboación no 2005 era de 7.671 habitantes. A cidade atópase a poucos quilómetros das Montañas Rochosas.

## Véxase tamén 
### Ligazóns externas 
* Páxina oficial do municipio
Ayerbe

**Ayerbe** é un concello situado na provincia de Huesca, a 28&nbsp;km da capital, Huesca, na comunidade autónoma de Aragón. Forma parte da comarca Hoya de Huesca. Ocupa unha superficie de 63,89&nbsp;km². O alcalde é José Antonio Sarasa Torralba PSOE.

miniatura|Ayerbe no s. XIX.
miniatura|Torre do reloxo.
Situada nunha depresión erosiva escavada na facies margosa terciaria, á esquerda do Río Gállego, goza de ceo alegre e clima saudable. Atópase na estrada autonómica A-132 con dirección a Pamplona. Ten estación de ferrocarril na liña de Madrid a Jaca e Canfranc.

Compoñen o seu territorio 6.329 ha que limitan polo norte cos termos de Las Peñas de Riglos e Loarre; polo leste con Loarre e Loscorrales; polo sur con Lupiñén-Ortilla, e polo oeste con Biscarrués e Murillo de Gállego. Con terreo apto para o regadío, en xeral é de secaño, frouxo e pedregoso formado por extensas chairas salpicadas por pequenos cerros illados. A aciñeira, a amendoeira, a vide e a oliveira ocupan gran parte da terra tamén poboada por romeus, aliagas e outros arbustos en engadido das herbas de pasto, sustento de gando e unha infausta caza de coellos, lebres, perdices, pombas.

## Demografía 
Evolución da poboación do concello dende 1900 ata 2008:

ImageSize  = width:500 height:400
PlotArea   = width:400  height:300 left:100 bottom:90

DateFormat = yyyy
Period     = from:0 till:3000

TimeAxis   = orientation:vertical
ScaleMajor = unit:year increment:200 start:0
Colors= 
  id:AO  value:red
  id:AA  value:black
  id:AB  value:red
  id:AC  value:black
  id:AD  value:red
  id:AE  value:black
  id:AF  value:red
  id:AG  value:black
  id:AH  value:red
  id:AI  value:black
  id:AJ  value:red
  id:AK  value:black
  id:AL  value:red
  id:AM  value:black
  id:AN  value:red

PlotData=
  width:25 mark:(line,white) align:left fontsize:7

  bar:1900      from:0 till:2546 color:AO
  bar:1910      from:0 till:2523 color:AA
  bar:1930      from:0 till:2480 color:AB
  bar:1940      from:0 till:2430 color:AC
  bar:1950      from:0 till:2409 color:AD
  bar:1960      from:0 till:2180 color:AE
  bar:1970      from:0 till:1895 color:AF
  bar:1981      from:0 till:1356 color:AG
  bar:1986      from:0 till:1328 color:AH
  bar:1992      from:0 till:1198 color:AI
  bar:1999      from:0 till:1111 color:AJ
  bar:2004      from:0 till:1092 color:AK
  bar:2005      from:0 till:1097 color:AL
  bar:2007      from:0 till:1111 color:AM
  bar:2008      from:0 till:1126 color:AN
TextData=
  pos:(250,340) text:"Número de habitantes de Ayerbe "
  pos:(250,320) text:"dende 1900 ata 2008"
Condado de Marquette, Michigan

O **Condado de Marquette** é un dos 88 condados do Estado americano de Michigan. A sede do condado é Marquette, a súa maior cidade. O condado posúe unha área de 8.871 km² (dos cales 4.155&nbsp;km² están cubertos por auga) tendo unha poboación de 64.634 habitantes no ano 2000.
Marquette, Michigan

**Marquette** é unha cidade localizada no estado americano de Míchigan, no Condado de Marquette. A cidade foi incorporada en 1850.

Marquette é a sede e a maior cidade do Condado de Marquette. A cidade ten un porto de grande importancia no Lago Superior, principalmente no transporte da minería de ferro. A Universidade de Northern Michigan estópase dentro da cidade.

Segundo o censo de 2000, a súa poboación era de 19.661 habitantes.
Caicos do Norte

**Caicos do Norte** ou **North Caicos** é a terceira illa máis grande das illas Turks e Caicos. Tamén chamada a "Illa Xardín", é probablemente a illa máis exuberante do arquipélago. Ten unha superficie de 116´4&nbsp;km² e a súa poboación, en 2012 era de 1.312 habitantes.

Algúns lugares de interese turístico da illa inclúen Cottage Pond, Wade's Green plantation, e os pequenos Caios Tres Marías (Three Marys Cays) de (0,64 ha) a poucos metros da costa nor-occidental.

Xunto a *Bay Cay* (o Caio da baía) na costa oriental (con 21´9&nbsp;km² é a sexta illa máis grande do territorio) hai algúns caios máis todos deshabitados. En conxunto forman o Distrito Caicos do Norte, cunha superficie de 144´9&nbsp;km².

## Xeografía 
Caicos do norte ten unha superficie de 116´4 km² dentro da liña de marea chea, e de 207´1 km² dentro da liña de costa en marea baixa. A diferenza entre os dous valores non se contempla como superficie terrestre. Os lugares de interese en ou preto da illa son Cottage Pond, Wade's Green Plantation, Flamingo Pond Overlook e as pequenas Three Marys Cays (0,64 ha) a aproximadamente 20 metros da costa noroeste. Caicos do norte está a 20 km de Providenciales, que ofrece viaxes en transbordador a diario á illa.

Xunto a Caio Parrot (4´9 km²) e Caio Bay fóra da costa oriental (12´9 km² a sexta illa máis grande do territorio) e algúns caios deshabitados máis, forma o distrito norte de Caicos, cunha superficie de 144,9 km.

## Poboación 
No censo de 2012. A poboación era de 1.312 habitantes.

## Pobos do norte de Caicos 
### Bottle Creek 
Cunha poboación de 907 persoas, Bottle Creek é a aldea principal da illa. É tamén a capital do distrito e a sede das diversas oficinas gobernamentais da illa, as súas empresas de servizos públicos e o seu instituto. Hai unha serie de vellas zonas de plantación situadas ao longo do Camiño do Rei entre Bottle Creek e a vía de acceso a Middle Caicos.

### Whitby 
Situada entre a área de snorkel protexida de Three Mary Cays  e Horsestable Beach, Whitby é unha pequena vila mariñeira na costa norte do norte de Caicos.

### Kew 
Esta vila interior é unha das máis antigas cidades das turcas e caicos. É coñecida por ser o centro da comunidade agrícola do arquipélago. Kew é tamén a sede de Wades Green Plantation, un sitio turístico histórico. A vila ten 400 habitantes.

### Sandy Point 
Esta pequena aldea atópase na punta noroeste da illa fronte a Caio Parrot. Aloxa o North Yacht Club de Caicos. É a localización de Sandy Point Marina, onde chegan os servizos de transbordadores de Providenciales.

## Galería de imaxes 
## Notas
## Véxase tamén
### Ligazóns externas
* Visit Turks and Caicos Islands - North Caicos
Pomponio Mela

miniatura|dereita|Mapa de Pomponio Mela
**Pomponio Mela**, nado en Alxeciras c. 15 e finado en Roma c. 45, foi un xeógrafo hispano que viviu no século I despois de Cristo.

## Traxectoria 
Naceu en *Tingentera* (Alxeciras), e escribiu nas décadas trinta e corenta do século I. Fixo unha obra en tres libros na que describe as diversas terras que se coñecían, e que se titula *Chorographia*.

No que se refire a Hispania fai descricións de costas do Mediterráneo, das illas Baleares, da zona de Cádiz e da costa atlántica. A súa obra é importante por recoller máis dun cento de topónimos e etnónimos da Península Ibérica no século I. Posiblemente as informacións achegadas por militares, funcionarios romanos e visitantes constitúan as súas fontes, ademais de Cornelio Nepote, Salustio e Varrón.

## Notas 
## Véxase tamén 
### Ligazóns externas 
* Edición en latín de "De Chorographia"
* Cosmographia, sive De situ orbis / cum figuris necnon cum annotationibus Francisci Nunnis de la Yerva. Edición facsímile da Biblioteca Virtual Miguel de Cervantes. Reprodución dixital da edición de *Salmanticae*, [Typ. Nebrissensis: "Gramática" (Haeb. 470)], 1498.
Link

O termo **Link** pódese referir a:
***Link**, o personaxe principal da serie de videoxogos The Legend of Zelda.
*O anglicismo informático equivalente á forma galega **ligazón**.
*O botánico alemán do século XIX **Johann Heinrich Friedrich Link**.
Loarre

**Loarre** (en aragonés: **Lobarre**) é un concello da provincia de Huesca, na comunidade autónoma de Aragón. Situado a 28 km da capital Huesca, abarca 74,6 km² e forma parte da comarca Hoya de Huesca.

## Economía 
Baseada maioritariamente na agricultura e gandaría destacan o cultivo de cereais e améndoa. Baixo a influencia do castelo de Loarre desenvólvense negocios relacionados co turismo e a restauración. Antigamente existiron negocios relacionados coas actividades diarias do mundo agrícola, fabricación de aveños e ferramentas, comercio ou construción.

## Demografía 
Evolución da poboación do concello dende 1900 ata 2008:

ImageSize  = width:700 height:600
PlotArea   = width:500  height:500 left:100 bottom:90

DateFormat = yyyy
Period     = from:0 till:2000

TimeAxis   = orientation:vertical
ScaleMajor = unit:year increment:200 start:0
Colors= 
  id:AO  value:red
  id:AA  value:black
  id:AB  value:red
  id:AC  value:black
  id:AD  value:red
  id:AE  value:black
  id:AF  value:red
  id:AG  value:black
  id:AH  value:red
  id:AI  value:black
  id:AJ  value:red
  id:AK  value:black
  id:AL  value:red
 

PlotData=
  width:25 mark:(line,white) align:left fontsize:7

  bar:1900      from:0 till:1544 color:AO
  bar:1910      from:0 till:1449 color:AA
  bar:1930      from:0 till:883 color:AB
  bar:1940      from:0 till:845 color:AC
  bar:1950      from:0 till:696 color:AD
  bar:1960      from:0 till:589 color:AE
  bar:1970      from:0 till:561 color:AF
  bar:1981      from:0 till:449 color:AG
  bar:1986      from:0 till:441 color:AH
  bar:1992      from:0 till:417 color:AI
  bar:1999      from:0 till:400 color:AJ
  bar:2004      from:0 till:397 color:AK
  bar:2008      from:0 till:369 color:AL
 
TextData=
  pos:(200,340) text:"Número de habitantes de Loarre "
  pos:(200,320) text:"dende 1900 ata 2008"
Provincia de Guantánamo

**Guantánamo** é a provincia máis oriental de Cuba. A súa capital é a cidade de Guantánamo. A provincia limita coa base naval estadounidense da Baía de Guantánamo.

Ten unha área de 6.176&nbsp;km² e posúe unha poboación de 508.576 habitantes (1996), dos cales 208.000 corresponden á capital. Ocupa o décimo lugar entre as provincias do país pola súa extensión e o undécimo pola súa poboación.
Provincia de Santiago de Cuba

A **provincia de Santiago de Cuba** é a segunda provincia de Cuba en número de habitantes. A súa principal cidade e capital é Santiago de Cuba, cuxo municipio ten 494.913 habitantes. Encóntrase na zona oriental da illa, na chamada Rexión de Oriente.

## Notas 
### Ligazóns externas 
* Mapa da provincia
* Santiago de Cuba
Provincia de Holguín

A **provincia de Holguín** é unha das 14 provincias cubanas. Atópase no oriente da illa, cunha poboación de máis dun millón de habitantes. Holguín é a cuarta provincia máis grande do país, cunha extensión de 9 300,6&nbsp;km², e encóntrase a unha distancia de aproximadamente 774 quilómetros da Cidade da Habana.
Provincia de Pinar del Río

**Pinar del Río** é unha provincia cubana que se acha no extremo occidental da illa. É a rexión do país coñecida pola produción de tabaco cubano e pola zona natural protexida "El valle de Viñales" patrimonio natural da humanidade pola UNESCO.
Provincias de Cuba

**Cuba** está subdividida en 14 **provincias** e un municipio especial.

O *Municipio Especial* de Cuba é a Illa da Juventud, coñecida até os anos 1970 como Illa de Pinos. Previamente chamárase "Evangelista", "Isla de Santiago", "Isla de Pino" e "la Isla de Loros".

### Ligazóns externas 
* Mapa de Cuba e as súas provincias con información sobre cada unha delas.
* Mapa de provincias contemporáneas de Cuba.
Terrence Williams

**Terrence Williams**, nado o 28 de xuño de 1987 en Seattle, Washington, é un ex xogador profesional de baloncesto estadounidense. Con 1,98 metros de altura, xogaba nas posicións de escolta e ala.

## Traxectoria 
### Universidade 
Xogou durante 3 tempadas cos *Cardinals* da Universidade de Louisville, nas que acadou 11,1 puntos, 6,9 rebotes e 3,9 asistencias por partido. Na súa tempada *junior* conseguiu dúas das catro únicas triplas-dobres da historia dos *Cardinals*, ante Hartford o 17 de novembro de 2007, conseguindo 14 puntos, 12 rebotes e 13 asistencias no partido que inauguraba a tempada, e dous meses despois ante Seton Hall, conseguindo 10 puntos, 10 rebotes e 10 asistencias.

Na súa última tempada foi elixido no mellor quinteto da Big East Conference, sendo incluído ademais no terceiro equipo All-American. É o único xogador da súa universidade en conseguir ao longo da súa traxectoria 1.500 puntos, 900 rebotes, 500 asistencias e 200 roubos de balón.

### Estatísticas 
### Profesional 
Foi elixido na 11ª posición do Draft da NBA de 2009 polos New Jersey Nets, equipo co cal asinou un contrato en xullo de 2009.

O 15 de decembro de 2010, Williams foi traspasado aos Houston Rockets nun traspaso entre tres equipos incluíndo os Nets e os Los Angeles Lakers. O 16 de marzo de 2012, Williams foi cortado polos Rockets.

Tras ser cortado polos Rockets, Williams asinou un contrato de 10 días cos Sacramento Kings o 21 de marzo de 2012. O 31 de marzo de 2012, asinou para o resto da tempada.

En novembro de 2012, fichou polos Guangdong Southern Tigers da China, os cales deixou en febreiro de 2013.

O 20 de febreiro de 2013, Williams asinou un contrato de 10 días cos Boston Celtics. O 3 de marzo de 2013, asinou cos Celtics un contrato multianual. O 30 de xuño de 2013, asinou o devandito contrato.

## Notas 
## Véxase tamén 
### Ligazóns externas 
* Perfil en nba.com
* Estatísticas de Terrence Williams 
* Ficha de Williams en Basketpedya.com 
* Estatísticas de Williams na NCAA
Provincia de Matanzas

A **provincia de Matanzas** é unha provincia do occidente de Cuba que limita ao oeste coa Habana, ao leste coa provincia de Villa Clara, ao norte co Estreito de Florida e ao sur co mar Caribe. A súa capital é a cidade de Matanzas.
Provincia de Villa Clara

A **provincia de Villa Clara** é unha provincia cubana que se encontra na rexión central do país.

Limita polo norte co golfo de México, o estreito de Florida e a Canle Vella de Bahamas; polo sur coas provincias de Sancti Spiritus e Cienfuegos.

Na cidade de Santa Clara descansan os restos do Che Guevara.
Provincia de Ciego de Ávila

A **provincia de Ciego de Ávila** é unha provincia cubana que se atopa na rexión central do país, limitando polo norte co Canal de Bahamas e polo sur co mar Caribe.
A chave das noces

***A chave das noces*** é unha novela negra de Xabier P. Docampo, publicada en 1987 pola editorial Vía Láctea.

Foi reeditada por Xerais en 2018 na colección Fóra de xogo.

Foi publicada en castelán como *La llave maestra* en 2005.

## Trama 
Mauro traballa de axudante nunha axencia de detectives dunha cidade costeira de Galiza. Os seus encargos adoitan ser sinxelos, coma cobrar débedas pendentes ou conseguir probas de infidelidades.

De casualidade contacta con Henrique, un mozo portugués de 17 anos, que logo de facerlle un favor, pídelle que localice a súa irmá, que fuxira preñada. Previsiblemente esta estará xa metida na rede de clubs de alterne dirixida por Ermexildo, un chulo da cidade.

Trala aparición do cadáver de Henrique no peirao, retoma a procura da súa irmá e intenta descubrir quen o matou. Así, investiga a varios matóns, relacionados con Ermexildo a través do contrabando e o tráfico de heroína. Conta coa colaboración de amizades, unha prostituta e un xonqui que lle subministran respectivamente información e outros obxectos, coma armas ou discos roubados.

Atopa á irmá nun piso onde viven varias rapazas, e dille onde está súa nai e os seus irmáns máis novos, pero non que faleceu seu irmán Henrique.

O caso dos traficantes remata sen solución posíbel. As mortes non teñen volta atrás, e o narcotraficante máis poderosas ten as costas ben cubertas.

O final é aberto. Non se di como segue a relación co seu xefe (que sempre di que o vai botar á rúa) nin coa súa moza (Inés, que tras uns días de separación, regresa canda a Mauro).

## Narración 
A obra está narrada en terceira persoa, con narrador omnisciente.

A trama está ambientada a mediados dos 80 nunha cidade da costa, e fálase dos problemas desa época: reconversión naval, mozos no paro, e adicción á droga. A influencia musical da época tamén está patente, con Mauro escoitando discos dos Rolling Stones e Leonard Cohen.

## Notas 
## Véxase tamén 
### Ligazóns externas 
* Ficha na páxina do autor.
Provincia de Las Tunas

**Las Tunas** é unha provincia do oriente de Cuba que ocupa o noveno posto en extensión con 6&nbsp;587,75 quilómetros cadrados, representando o 6,0 por cento da superficie total do país. Posuía o 4,8 por cento da poboación cubana con 534 279 habitantes, cunha densidade de 81,1 habitantes por quilómetro cadrado. A cidade de Las Tunas é a súa capital e o núcleo urbano máis poboado. É tamén unha das provincias máis recentes, creada no 1975, conformándose con territorios pertencentes ás antigas provincias de Camagüey e Oriente.

Limita polo norte coa provincia de Camagüey e o océano Atlántico, polo leste coas provincia de Holguín, polo sur coa provincia de Granma e o golfo de Guacanayabo e polo oeste coa provincia de Camagüey outra vez.
Provincia de Camagüey

**Camagüey** é a provincia máis oriental do centro de Cuba, e é a de maior área. Antes da actual división político-administrativa incluía o territorio da actual veciña provincia de Ciego de Ávila e parte das de Sancti Spíritus e Las Tunas.
## Historia 
O nome tamén o leva a cidade capital da provincia, unha das primeiras vilas fundadas en Cuba, co nome de Santa María del Puerto del Príncipe o 2 de febreiro de 1514 e se enclavaba na zona de Punta do Guincho, na baía de Nuevitas, costa norte da provincia, moi preto da cidade de Nuevitas cabeceira do municipio do mesmo nome. Debido ao acoso dos piratas, corsarios e bucaneiros dos séculos XVI e XVII, a cidade foi trasladada ao centro da provincia, esta é a principal razón da súa actual localización.

Ademais, hase de remarcar o carácter arquitectónico da cidade, que se ve tamén empapado desta ameaza constante, sendo así o seu centro histórico un verdadeiro labirinto de rúas e pequenas prazas.

Desde que formaba parte da primeira división socio-política da illa, caracterizouse por ser foco das industrias azucreira e gandeira, debido en gran parte aos seus amplos prados, e as súas case inexistentes montañas. A principal formación montañosa atópase na Serra de Cubitas (ao norte da provincia).

Camagüey, conta ademais co segundo macizo coralino máis longo do mundo (norte da provincia), só superado pola Gran Barreira Coralina australiana. Deste xeito os amantes do mergullo ten cita obrigada nas augas de Santa Lucía.

Actualmente a cidade de máis 300.000 habitantes é un dos principais nós de comunicación entre o oriente de Cuba e o occidente, sendo a terceira cidade de Cuba, en canto a habitantes.
Provincia de Oriente, Cuba

**Oriente** foi unha das seis provincias de Cuba até 1976. Era coñecida como *Provincia de Santiago de Cuba* antes de 1905. O nome aínda se emprega como referencia á rexión leste da illa. A capital provincial foi a cidade de Santiago de Cuba.

A provincia desapareceu en 1976 co reaxuste administrativo trala aprobación da Lei número 1304 do 3 de xullo dese ano, establecéndose ás provincias de:

* Las Tunas
* Granma
* Holguín
* Santiago de Cuba
* Guantánamo
Narón TV

**Narón TV** foi unha canle de televisión galega, a primeira de ámbito local en emitir con normalidade. A súa programación estaba orientada á vila de Narón e á comarca de Ferrolterra e era emitida pola canle 28 de UHF.
## Historia
Foi creada en xaneiro de 1988 por Fernando Masafret, profesional audiovisual que traballaba para a empresa Retina, aínda que xa en setembro de 1988 se formalizaría a súa relación co Concello de Narón converténdoa nunha empresa mixta, que mesturaba capital privado e investimento público. Narón TV existiu como tal até o ano 1992, no que se convertería en Canal 4 de Ferrol, empresa que á súa vez pasaría a chamarse Ferrolvisión Canal 29 para anos máis tarde acabar integrada na rede de emisoras locais Localia como Localia-Ferrol.

## Notas
Jean Todt

**Jean Todt**, nado en Pierrefort o 25 de febreiro de 1946, é un excopiloto de rallys francés e dirixente do ámbito do automobilismo. Competiu no Campionato do Mundo de Rally entre 1973 e 1981, proclamándose subcampión na súa última tempada, copilotando para Guy Fréquelin. Foi director de Peugeot Talbot Sport entre 1982 e 1992, director da Scuderia Ferrari de Fórmula 1 entre 1994 e 2007 e director executivo de Ferrari entre 2004 e 2009. Entre 2009 e 2021 foi presidente da Federación Internacional de Automobilismo.

## Traxectoria
Foi un dos grandes responsables das conquistas de Ferrari no comezo deste século e pola maior hexemonía vista na Fórmula 1, que durou de 2000 a 2004, todo isto ó lado de Michael Schumacher e Ross Brawn. Tras o título de 2007, Todt decidiu abandonar o mando do equipo, facendo só parte do cadro de conselleiros.

O 23 de outubro de 2009, foi elixido presidente da FIA, cargo no que foi reelixido en 2013 e 2017.
Municipios de Cuba

Cuba está dividida en 169 municipios.

miniatura|centro|500px|Municipios de Cuba
## Véxase tamén 
* Provincias de Cuba
### Ligazóns externas 
* Oficina Nacional de Estadísticas
Provincia de Granma

**Granma** é unha das 14 provincias de Cuba. Esta xurdiu a raíz da última división político-administrativa, aprobada en novembro de 1976, e asume o seu novo nome en honra ao desembarco na praia Las Coloradas do *Granma*, iate usado polo Che Guevara e Fidel Castro para desembarcar en Cuba con outros guerrilleiros.

## Concellos 
A capital da provincia é Bayamo, considerada berce da nacionalidade cubana, ademais de ser unha das cidades máis importantes e ricas en historia xunto á cidade de Manzanillo, esta última a principal urbe industrial e reitora do desenvolvemento económico, social e cultural da provincia.

Ademais de Bayamo e Manzanillo, a provincia de Granma está dividida en trece concellos: 
# Bayamo
# Manzanillo 
# Jiguaní
# Cauto Cristo
# Río Cauto
# Yara
# Guisa
# Buey Arriba
# Bartolomé Masó
# Campechuela
# Media Luna
# Niquero 
# Pilón
Territorio de Belfort

O **Territorio de Belfort** (90) (en francés *Territoire de Belfort*) (en francés: *Territoire de Belfort*) é un departamento francés situado no leste do estado, no norte do Franco Condado.

## Historia 
Trala guerra franco-prusiana, os prusianos obrigaron aos franceses a que, polo tratado de Frankfurt, lles cederan o territorio, entre outros, do Haut-Rhin, a maioría do cal se someteu ao tratado, agás unha pequena parte situada no suroeste: o territorio próximo á cidade de Belfort. Ademais de pola resistencia que opuxeron aos "invasores" do leste, o feito de que os seus habitantes coñeceran mellor o francés que o alemán supuxo que o territorio non se anexionara e ficara en dominio francés. Tras varios anos cun status especial, o Territorio de Belfort converteuse no nonaxésimo departamento francés en 1922.

## Demografía 
A principal cidade é Belfort, que, segundo o censo de 1999, tiña 50.417 habitantes no municipio, e 81.524 na aglomeración, a cal desborda os límites departamentais.

## Ligazóns externas 
### Ligazóns externas 
* Historia, demografía e outros datos do Territorio de Belfort
Yves Chauvin

**Yves Chauvin**, nado Menen, Bélxica, o 10 de outubro de 1930 e finado o 28 de xaneiro de 2015, foi un químico galardoado co Premio Nobel de Química do ano 2005.

## Traxectoria 
De cativo trasladouse cos seus pais, de nacionalidade francesa, á cidade de Tours. Estudou química na Escola Superior de Química, Física e Electrónica de Lión, onde se gradou en 1954. En 1960 uniuse ao Instituto Francés do Petróleo como enxeñeiro investigador en termodinámica e cinética aplicada. Conduciu a unidade de catálise homoxénea antes de converterse en director da investigación.

En 2006 Chauvin ostentaba o cargo de director honorario de investigacións no Instituto Francés do Petróleo en Ruel-Malmaison, preto de París, onde por outra banda é membro da Academia de Ciencias Francesa.

## Investigacións científicas 
Autor de moitas publicacións no campo da síntese orgánica, especialmente en metátese, a oligomerización e a polimerización, partillou no 2005 o Premio Nobel de Química con Richard R. Schrock e Robert H. Grubbs polo seu traballo a principios dos anos 1970 sobre o desenvolvemento do método de metátese olefínica en síntese orgánica sobre os alquenos.

## Véxase tamén 
### Ligazóns externas 
* Páxina do Instituto Nobel, Premio Nobel de Química 2005 
* Autobiografía na páxina do Instituto Nobel 2005 
* Perfil de Yves Chauvin en NNDB 
* Detalles sobre o Premio Nobel obtido 
* Información xeral sobre o Premio Nobel do ano 2005 
* Fotografía oficial de Yves Chauvin
Vicente López Veiga

**Vicente López Veiga**, nado en Moeche en 1847 e finado na Habana o 27 de setembro de 1928, foi un empresario emigrado a Cuba, onde fundou a revista *Galicia*, a publicación de máis longa vida da emigración galega en América.

## Traxectoria 
López Veiga emigrou a Cuba sendo un rapaz de 14 anos, o 31 de outubro de 1861, e entrou a traballar nun negocio de papelería e, posteriormente, nunha acreditada imprenta da Habana. Foi socio fundador do Centro Gallego de La Habana, da Sociedad de Beneficiencia de Naturales de Galicia, da agrupación Ferrol y su Comarca e da Asociación Iniciadora da Real Academia Galega. En 1876 casou con Dolores Álvarez Romero. En 1909 estableceu a imprenta La Comercial na que se publicou a revista *Bohemia*.

En 1902 fundou a revista *Galicia*, da que foi director ata finais de 1903, ano no que foi substituído no cargo por José Benito Cerdeira. Neste semanario publicou diferentes colaboracións baixo os pseudónimos de **Pardo de Cela** e **Conde de Castelnovo**.

## Notas 
## Véxase tamén 
### Bibliografía 
* "Don Vicente López Veiga", en *Galicia. Revista semanal ilustrada* 48, 20 de novembro de 1903, px. 1-2. Edición facsimilar (anos 1902-1903) do Centro Ramón Piñeiro para a Investigación en Humanidades, 2007.
* NEIRA VILAS, Xosé: "Galicia: revista semanal bilingüe", en GRAN ENCICLOPEDIA GALEGA, s. v. *Galicia* (2003).
* REAL ACADEMIA GALEGA: "Boletín nº 154" (1923).
Antiga provincia da Habana

A **antiga provincia da Habana** foi unha das 14 provincias que tivo Cuba ata 2011, cando foi dividida nas provincias de Artemisa e Mayabeque. Estaba localizada na parte occidental do país. A capital era a mesma Cidade da Habana. A súa poboación absoluta era de 701.767 habitantes, cunha densidade de poboación de 122,5 hab./km²;. Ocupaba o duodécimo lugar entre as provincias pola súa extensión, e o oitavo lugar pola súa poboación.

## Historia 
A Provincia da Habana creouse en 1878, sendo unha das 6 provincias nas que se dividiu a illa, aínda baixo o dominio colonial español. Na división política administrativa de 1976, na que o país quedou dividido en 14 provincias, a primeira provincia da Habana dividiuse en Cidade da Habana (capital) e A Habana, coas áreas que rodeaban a capital. A primeira delas integraba os territorios da rexión metropolitana da Habana, basicamente, os antigos municipios da Habana, Marianao, Guanabacoa, Regla, Santiago de las Vegas e Santa María del Rosario así como outras áreas adxacentes.

O 1 de agosto de 2010 a Asemblea Nacional decidiu outra modificación da organización territorial de Cuba, segmentando a entón coñecida como Provincia da Habana, chamada coloquialmente "Habana Campo" en dúas novas provincias, chamadas Artemisa, ao oeste, e Mayabeque, ao leste, o que implicaba que, a partir do 1 de xaneiro de 2011 (data de entrada en vigor da devandita resolución), só hai unha provincia cubana chamada "de La Habana", en lugar de dúas; polo que tamén se acordou o cambio de denominación de "**Provincia da Cidade da Habana**" pola de "Provincia da Habana", sen necesidade de engadidos importantes, para distinguilo ou individualizalo. Ademais, tres municipios da provincia de Pinar del Río (Bahia Honda, Candelaria e San Cristóbal) foron trasladados á nova provincia de Artemisa.

Entre 1976 e 2010, a administración provincial da entón coñecida como provincia da Habana tivo a súa sede no territorio da Provincia da Cidade da Habana, xa que carecía de capital propia.

**Situación anterior (entre 1976 e 2010):**

* Provincia da Cidade da Habana
* Provincia da Habana (sede: A Habana)

**Situación actual (desde 2011):**

* Provincia da Habana
* Provincias de Artemisa e Mayabeque.
Cantiaci

miniatura|Tribos celtas no sur de Inglaterra.
Os **Cantiaci** ou **Cantii** eran un pobo celta britónico ou belga da illa de Bretaña antes da conquista romana. Deron o seu nome a unha *civitas* da provincia romana de Bretaña . Vivían no Cantium, logo Kent, ao sueste de Inglaterra, e falaban o bretón antigo, chamado tamén britónico, lingua próxima do galo. A súa capital era * Durovernum Cantiacorum*, logo Canterbury.
## Véxase tamén
### Bibliografía
*Xulio César, *De Bello Gallico*
*Suetonio, *De vita caesarum*
*  John Creighton (2000), *Coins and power in Late Iron Age Britain*, Cambridge University Press
*  Wade-Evans, A. W. (1938), *Nennius’s History of the Britons*
*  Venceslas Kruta, *Les Celtes, Histoire et dictionnaire*, Éditions Robert Laffont, coll. « Bouquins » , París, 2000, ISBN 2-7028-6261-6
*  John Haywood, *Atlas historique des Celtes*, trad. Colette Stévanovitch, éditions Autrement, coll. Atlas/Mémoires, París, 2002, ISBN 2-7467-0187-1

### Outros artigos
* Lista de tribos celtas
### Ligazóns externas
*  Páxina do sitio web francés especialista do mundo celta ,*L’Arbre celtique*
*  Cantiacien Roman-Britain.org
*  Cantiumen Romans in Britain
Casanova, Abade, Moeche

**Casanova** é un lugar da parroquia de Abade no concello Coruñés de Moeche na comarca de Ferrol. Tiña 9 habitantes no ano 2008 segundo datos do Instituto Galego de Estatística dos cales eran 6 homes e 3 mulleres, o que supón unha diminución con relación ao ano 1999 cando tiña 13 habitantes.

## Toponimia 
Segundo Nicandro Ares *Casanova* coincide co latín: *casa nova*.

## Lugares e parroquias 
### Lugares de Abade 
### Parroquias de Moeche
## Notas
Vilarmao

Como topónimo **Vilarmao** pode referirse a:

;En Galiza
***Vilarmao**, parroquia do concello de Guntín;
****Vilarmao**, lugar de dita parroquia;
***Vilarmao**, lugar da parroquia de Castroncelos no concello da Pobra do Brollón.

## Véxase tamén
### Outros artigos
Ribeseya

**Ribeseya** (oficialmente: Ribadesella/Ribeseya) é un concello do Principado de Asturias. Limita ao norte co mar Cantábrico, ao leste con Llanes, ao sur con Cangas de Onís e Parres e ao oeste con Caravia. Fundada por Afonso X o Sabio. Foi un dos principais portos asturianos do século XIX. Segundo o INE, contaba cunha poboación de 5&nbsp;779 habitantes en 2017 (2&nbsp;755 homes e 3&nbsp;024 mulleres).

O concello conta tamén con numerosas empresas dedicadas ao deporte de aventura, como piragüismo, espeleoloxía ou escalada. O primeiro sábado de agosto despois do día 2 celébrase o famoso Descenso Internacional do Sella, onde acoden deportistas de todo o mundo e celébrase unha gran festa local.

Tamén este concello destaca pola variedade turística que ofrece, e sobre todo polas actividades que rodean á Cova de Tito Bustillo, famosa polas súas pinturas prehistóricas.
## Xeografía 
### Demografía 
### Parroquias 
O concello de Ribeseya está formado por 9 parroquias, que inclúen un total de 37 núcleos de poboación:
* Berbes
* Collera
* Llinares
* Moru
* Ribeseya
* San Esteban
* Santianes del Agua
* Samiguel d'Ucio
* Xuncu

## Historia 
## Cultura 
## Economía 
## Política e goberno 
## Notas 
## Véxase tamén 
### Bibliografía 
* 
* 
* 
* 

### Ligazóns externas 
* Páxina do concello de Ribadesella
* Federación Asturiana de Concejos .
Premio Álvaro Cunqueiro de narrativa

O **premio Álvaro Cunqueiro de narrativa** foi un premio literario que convocaban conxuntamente os concellos de Vigo e Mondoñedo.

## Características
Creouse no ano 1991 (ano en que se lle dedicou a Álvaro Cunqueiro o Día das Letras Galegas) a través dun convenio entre os concellos de Vigo e Mondoñedo. Tivo carácter bianual cunha dotación económica de dous millóns de pesetas.

## Obra premiada 
* 1991: *Branca de Loboso*, de Xesús Rábade.
* 1993: *Xente de mala morte*, de Alfonso Álvarez Cáccamo.
* 1995: *Os moradores da nada*, de Xavier Lama.
* 1997: *A compañía clandestina de contrapublicidade*, de Marilar Aleixandre.
* 2000: *Homónima*, de Antón Riveiro Coello.

## Notas 
## Véxase tamén 
### Outros artigos 
* Premio Álvaro Cunqueiro para textos teatrais
* Premio Álvaro Cunqueiro de Novela
Illa Victoria (homónimos)

**Illa Victoria** pode referirse a:

* a **illa canadense** border|20px, illa ártica dividida entre Nunavut e os Territorios do Noroeste, a novena illa máis grande do mundo e a segunda máis grande do Canadá.
* a **illa arxentina** border|20px, destacado destino turístico, localizada no centro do lago Nahuel Huapi, dentro do Parque Nacional homónimo, dentro da provincia do Neuquén.
* a **illa rusa** border|20px, illa ártica que se atopa entre o arquipélago noruegués de Svalbard e o ruso de Terra de Franz Josef, é a illa máis occidental do Ártico Ruso.
* a **illa nixeriana** border|20px, o principal centro de negocios e financeiro de Lagos, Nixeria.
* **Labuan** border|20px, illa malaia antes coñecida como *Illa Victoria*.
Rebelo Gonçalves

[miniatura|Portada do *Vocabulário da Língua Portuguesa*, [Coímbra, 1966.]]
**Francisco da Luz Rebelo Gonçalves**, nado en Santarém o 15 de novembro de 1907 e finado o 23 de abril de 1982, foi un profesor universitario portugués e investigador nos dominios da filoloxía e lexicografía da lingua portuguesa.

## Traxectoria 
Licenciado e doutor en Filoloxía Clásica, Rebelo Gonçalves foi profesor de Filoloxía Portuguesa e Filoloxía Clásica (Lingua e Literaturas Grega e Latina) da Universidade de São Paulo entre 1935 e 1938 integrando o grupo de profesores estranxeiros que foran convidados para traballar nela trala súa fundación.

Durante a súa estancia no Brasil integrou o grupo fundador da Casa de Portugal de São Paulo, da que foi o seu primeiro presidente.

En Portugal ensinou na Facultade de Letras da Universidade de Coímbra e na Facultade de Letras da Universidade de Lisboa.

Na Conferencia Ortográfica Luso-Brasileira, que deu orixe ao Acordo Ortográfico da Lingua Portuguesa de 1945, foi o relator por parte da delegación portuguesa.

## Obras 
A Fundación Calouste Gulbenkian editou a súa *Obra Completa*, en 3 volumes. Esta edición non incluíu dúas das súas obras de referencia:
* *Tratado de Ortografia Portuguesa*. Coímbra, Tipografia Atlântida, 1947.
* *Vocabulário da Língua Portuguesa*. Coímbra, Coimbra Editora, 1966.

## Notas 
## Véxase tamén 
### Ligazóns externas 
* Martins, J. Cândido Martins . António Soares Amora e os Estudos de Literatura Portuguesa no Brasil
* Peterlini, A. A. Língua e Literatura Latina
* Casa de Portugal de São Paulo
* Catálogo da Biblioteca Nacional de Portugal
El asombroso mundo de Borjamari y Pocholo

***El asombroso mundo de Borjamari y Pocholo*** é un filme cómico español que protagonizan Santiago Segura e Javier Gutiérrez e que se estreou no ano 2004.

## Sinopse 
Trátase de dous irmáns que quedaron estancados nos anos 1980 e levan unha existencia patética no Madrid actual, onde viven na casa dos seus pais.

Borjamari (Santiago Segura) leva polos de Lacoste mentres que Pocholo (Javier Gutiérrez) é partidario das camisas de Ralph Lauren. Adoitan discutir entre eles para saber quen gañaría nun duelo entre o crocodilo de Lacoste e o xinete de Ralph Lauren. Ambos levan zapatos náuticos de Sebago e seguen indo en Vespino á discoteca onde ían de mozos, o Aguacates. Son seareiros do Real Madrid

As aventuras destes dous irmáns desprégase en torno a unha vella relación co seu curmán Pelayo -interpretado por Guillermo Toledo- o cal para vingarse de como o trataban na infancia, failles crer que o grupo Mecano vai reunirse nun concerto sorpresa no Parque Warner de San Martín de la Vega. Borjamari e Pocholo saen de viaxe acompañados de Paloma (Pilar Castro) nun Mazda RX-8, unha odisea durante a cal os tres descobren que teñen mundo interior.

A culminación da película é unha viaxe lisérxica durante a que Borjamari e Pocholo cren presenciar a reaparición de Mecano cantando *Aire*. Aínda que a experiencia foi produto da súa imaxinación, proporciónalle a felicidade. Finalmente reencóntranse na zapatería Farrutx da rúa Serrano con Paloma, a cal pola súa parte, madurou.
Crimen ferpecto

***Crimen ferpecto*** é un filme español dirixido no 2004 por Álex de la Iglesia e enmarcado no xénero de comedia negra. Trátase da sétima película deste director bilbaíno.

En España estreouse o 22 de outubro de 2004, e foi estreada en agosto de 2005 nos Estados Unidos co título de *Crimen perfecto*.

## Galardóns 
*Crimen ferpecto* obtivo 2 premios no Festival de cine policial de Cognac e tivo 13 nomeamentos entre as que destacan:

### Premios Goya
Gangoavella, Abade, Moeche

**Gangoavella** é un lugar da parroquia de Abade no concello Coruñés de Moeche na comarca de Ferrol. Segundo o Instituto Galego de Estatística en 2008 estaba habitado só por unha muller, ao igual ca en 1999.

## Lugares e parroquias
### Lugares de Abade
### Parroquias de Moeche
Control (filme)

***Control*** pode ser o nome de varias películas:
*Control (filme de 2004), protagonizado por Ray Liotta, Willem Dafoe e Michelle Rodriguez.
*Control (filme de 2007), baseado na vida de Ian Curtis.
Control

O termo **Control** pode referirse a:

*Nome de dúas películas baseadas na vida do cantante Ian Curtis: nos anos 2004 e 2007;
***Control de procesos**, termo de informática;
***Control biolóxico**, para a loita contra pragas.

Como topónimo, pode referirse a:

;En Galiza
***O Control**, lugar da parroquia de San Fiz de Asma, no concello de Chantada.
Trieiro, Abade, Moeche

**Trieiro** é un lugar da parroquia de Abade no concello Coruñés de Moeche na comarca de Ferrol. Tiña 50 habitantes no ano 2008 segundo datos do Instituto Galego de Estatística dos cales eran 20 homes e 30 mulleres, o que supón unha diminución con relación ao ano 1999 cando tiña 54 habitantes.

## Lugares e parroquias
### Lugares de Abade
### Parroquias de Moeche